ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఒక రోజులో 21.23 లక్షల కోవిడ్ పరీక్షలతో భారత్ సరికొత్త రికార్డ్ రోజుకు 20 లక్షల పరీక్షలు దాటటం వరుసగాఇది ఐదో రోజు
36 రోజుల తరువాత 2.4 లక్షల స్థాయికి తగ్గిన కొత్త కేసులు
రోజువారీ పాజిటివిటీ 11.34% కు తగ్గుదల
గత 24 గంటలలో 21.23 లక్షలకు పైగా కోవిడ్ నిర్థారణ పరీక్షలు జరపటంతో భారతదేశం ఒకరోజులో అత్యధిక కోవిడ్ పరీక్షలలో మరో సరికొత్త రికార్డు నెలకొల్పింది. పైగా వరుసగా రోజుకు 20 లక్షలకు పైగా పరీక్షలు జరపటం ఇది ఐదవ రోజు. భారత్ 2020 జనవరి తరువాత పరీక్షల సామర్థ్యం పెంచి రోజుకు 25 లక్షలు చేయగలిగే స్థితికి వచ్చింది. గత 24 గంటలలో మొత్తం 21,23,782 కోవిడ్ నిర్థారణ పరీక్షలు జరిగాయి.
రోజువారీ పాజిటివిటీ క్రమంగా తగ్గుతూ ప్రస్తుతం 11.34% కు చేరింది. వారం రోజుల పాజిటివిటీ 10 వతేదీ నుంచి తగ్గటం ఈ క్రింది చిత్రపటంలో చూడవచ్చు.
వరుసగా గడిచిన మూడు రోజుల్లో రోజుకు కొత్త కేసులు 3 లక్షలలోపే ఉండటం మరో సానుకూల పరిణామం. గత 24 గంటలలో 2,40,842 కొత్త కేసులు నమోదయ్యాయి. ఏప్రిల్ 17న మాత్రమే ఈ స్థాయిలో 2.34 లక్షలమ్ కేసులు వచ్చాయి. అదే విధంగా కొత్తకేసుల కంటే కోలుకుంటున్నవారే ఎక్కువ ఉంటున్న పరిస్థితి వరుసగా తొమ్మిది రోజులుగా కనబడుతోంది. గత 24 గంటలలో 3,55,102 మంది కోలుకున్నారు. భారత్ లో ఇప్పటిదాకా కోలుకున్నవారి సంఖ్య 2,34,25,467 కు చేరుకోగా జాతీయ స్థాయిలో కోలుకున్నవారి శాతం 88.30% అయింది.
మరోవైపు దేశంలో చికిత్సలో ఉన్న కోవిడ్ బాధితుల సంఖ్య 28,05,399 కి తగ్గింది. గత 24 గంతలలో చికిత్సలో ఉన్నవారి సంఖ్య నికరంగా 1,18,001 తగ్గింది. ఇది దేశంలోని మొత్తం పాజిటివ్ కేసులలో 10.57% . చికిత్సలో ఉన్న కేసులన్నిటిలో 66.88% వాటా ఏడు రాష్ట్రాలదే.
జాతీయ స్థాయిలో కోవిడ్ కేసులలో మరణాల శాతం 1.13%. గత 24 గంటలలో 3,741 కోవిడ్ మరణాలు నమోదయ్యాయి. ఇందులో పది రాష్ట్రాల వాటా 73.88% కాగా మహారాష్ట్రలో అత్యధికంగా ఒక్క రోజులో 682 మంది, కర్నాటకలో 451 మంది చనిపోయారు.
మూడో దశ టీకాల కార్యక్రమం కూడా పుంకుకోవటంతో దేశవ్యాప్తంగా ఇప్పటిదాకా ఇచ్చిన టీకాడోసుల సంఖ్య 19.5 కోట్లు దాటింది. మొత్తం 28,00,808 శిబిరాల ద్వారా 19,50,04,184 టీకా డొసులివ్వగా అందులో ఆరోగ్య సిబ్బంది అందుకున్న 97,52,900 మొదటి డోసులు, 67,00,614 రెండో డోసులు, కోవిడ్ యోధులు తీసుకున్న 1,49,52,345 మొదటి డోసులు, 83,26,534 రెండో డోసులు, 18-44 వయోవర్గపు లబ్ధిదారులు తీసుకున్న 99,93,908 మొదటీ డోసులు, 45-60 ఏళ్ళవారు తీసుకున్న 6,06,90,560 మొదటి డోసులు, 97,87,289 రెండో డోసులు, 60 ఏళ్ళు పైబడ్డవారు తీసుకున్న 5,65,55,558 మొదటి డోసులు, 1,82,44,476 రెండో డోసులు ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
97,52,900
|
|
రెండో డోస్
|
|
67,00,614
|
|
కోవిడ్ యోధులు
|
|
మొదటి డోస్
|
|
1,49,52,345
|
|
రెండో డోస్
|
|
83,26,534
|
|
18-44 వయోవర్గం
|
|
మొదటి డోస్
|
|
99,93,908
|
|
45-60 వయోవర్గం
|
|
మొదటి డోస్
|
|
6,06,90,560
|
|
రెండో డోస్
|
|
97,87,289
|
|
60 పైబడ్డవారు
|
|
మొదటి డోస్
|
|
5,65,55,558
|
|
రెండో డోస్
|
|
1,82,44,476
|
|
మొత్తం
|
|
19,50,04,184
మొత్తం ఇప్పటిదాకా ఇచ్చిన టీకా డోసులలో 66.27% కేవలం 10 రాష్ట్రాలే వాడుకున్నాయి.
ప్రధాన మంత్రి కార్యాలయం
భారతదేశ తొలి ప్రధానమంత్రి పండిట్ జవహర్లాల్ నెహ్రూ జయంతి సందర్భంగా ఆయనకు నివాళులు అర్పించిన ప్రధానమంత్రి
ప్రధానమంత్రి శ్రీ నరేంద్రమోదీ , దేశ తొలి ప్రధానమంత్రి శ్రీ పండిట్ జవహర్లాల్ నెహ్రూ జయంతి సందర్భంగా ఆయనకు నివాళులర్పించారు.
"దేశ ప్రథమ ప్రధానమంత్రి పండిట్ జవహర్లాల్ నెహ్ర జయంతి సందర్భంగా ఆయనకు నా వినమ్ర శ్రద్ధాంజలి "అని ప్రధానమంత్రి తమ సందేశంలో పేర్కొన్నారు.
ప్రధాన మంత్రి కార్యాలయం
కోవిన్ గ్లోబల్ కాన్క్లేవ్ ను ఉద్దేశించి రేపటి రోజు న ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ రేపటి రోజున అంటే జులై 5 న మధ్యాహ్నం 3 గంటల కు కోవిన్ గ్లోబల్ కాన్క్లేవ్ ను ఉద్దేశించి ప్రసంగించనున్నారు.
ప్రధాన మంత్రి కార్యాలయం  ఒక ట్వీట్ లో ‘‘ శ్రీ @narendramodi రేపు, అంటే జులై 5న, మధ్యాహ్నం 3 గంటల కు ‘‘#CoWINGlobalConclave ను ఉద్దేశించి ప్రసంగించనున్నారు ’’ అని తెలిపింది.
హోం మంత్రిత్వ శాఖ
సీఏపీఎఫ్లలో కోవిడ్-19 కేసులు
ఈ నెల 14వ తేదీ నాటికి 'కేంద్ర సాయుధ పోలీసు దళాల'లో  కోవిడ్-19 కేసులు, మరణాల రేటు మరియు రికవరీ రేటు, దళాల వారీగా ఈ కిందన ఇవ్వబడ్డాయి:
|
|
దళం పేరు
|
|
కోవిడ్ కేసుల సంఖ్య
|
|
మరణాల రేటు శాతంలో..
|
|
రికవరీ రేటు శాతంలో..
|
|
బీఎస్ఎఫ్
|
|
8934
|
|
0.26
|
|
80.41
|
|
సీఆర్పీఎఫ్
|
|
9158
|
|
0.39
|
|
84.04
|
|
సీఐఎస్ఎఫ్
|
|
5544
|
|
0.43
|
|
75.25
|
|
ఐటీబీపీ
|
|
3380
|
|
0.21
|
|
69.79
|
|
ఎస్ఎస్బీ
|
|
3251
|
|
0.22
|
|
70.77
|
|
ఎన్ఎస్జీ
|
|
225
|
|
నిల్
|
|
76.44
|
|
ఏఆర్లు
|
|
1746
|
|
0.40
|
|
61.63
కోవిడ్-19 పాజిటివ్గా నిర్ధారణ అయిన 'కేంద్ర సాయుధ పోలీసు దళాల'కు  వారి చికిత్సతో పాటుగా వారికి మద్దతుగా నిలిచేందుకు గాను ప్రభుత్వం కోవిడ్-19 ఆసుపత్రులను, కోవిడ్ సంరక్షణ కేంద్రాలు & ప్రత్యేకమైన కోవిడ్ హెల్త్ కేంద్రాలను  కూడా ఏర్పాటు చేసింది. కోవిడ్-19 సంబంధిత విధుల్లో మోహరించినప్పుడు కోవిడ్-19 సంక్రమణ కారణంగా సీఏపీఎఫ్ సిబ్బంది మరణించినట్టయితే.. సీఏపీఎస్ సిబ్బందికి లభించే సాధారణ ప్రయోజనాలతో పాటు 'భారత్ కే వీర్' నిధుల నుండి రూ.15 లక్షల మేర సాయాన్ని నెక్స్ట్ ఆఫ్ కిన్స్కు అందించనున్నారు.
లోక్సభకు అందించిన లిఖితపూర్వక సమాధానంలో హోం శాఖ సహాయ మంత్రి శ్రీ నిత్యానంద్ రాయ్ ఈ విషయాన్ని వెల్లడించారు
ఆరోగ్య, కుటుంబ సంక్షేమ మంత్రిత్వ శాఖ
182.23 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 72 లక్షలకు పైగా టీకా డోసులు నిర్వహణ
ఇవాళ 22,427 కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో ఇది 0.05%
గత 24 గంటల్లో నమోదయిన కొత్త కేసులు 1,938
ప్రస్తుత రికవరీ రేటు 98.75%
వారపు పాజిటివిటీ రేటు 0.35%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 182.23 కోట్ల  డోసులను టీకా కార్యక్రమం అధిగమించింది. 2,15,72,370 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 72 లక్షలకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403271
|
|
రెండో డోసు
|
|
9993460
|
|
ముందు జాగ్రత్త డోసు
|
|
4388402
|
|
ఫ్రంట్లైన్ సిబ్బంది
|
|
మొదటి డోసు
|
|
18412459
|
|
రెండో డోసు
|
|
17494613
|
|
ముందు జాగ్రత్త డోసు
|
|
6720473
|
|
12-14 ఏళ్ల వారు
|
|
మొదటి డోసు
|
|
7217166
|
|
15-18 ఏళ్ల వారు
|
|
మొదటి డోసు
|
|
56501245
|
|
రెండో డోసు
|
|
36371187
|
|
18-44 ఏళ్ల వారు
|
|
మొదటి డోసు
|
|
554022688
|
|
రెండో డోసు
|
|
461452941
|
|
45-59 ఏళ్ల వారు
|
|
మొదటి డోసు
|
|
202648174
|
|
రెండో డోసు
|
|
184256051
|
|
60 ఏళ్లు పైబడినవారు
|
|
మొదటి డోసు
|
|
126667775
|
|
రెండో డోసు
|
|
114767510
|
|
ముందు జాగ్రత్త డోసు
|
|
11012941
|
|
ముందు జాగ్రత్త డోసులు
|
|
2,21,21,816
|
|
మొత్తం డోసులు
|
|
1,82,23,30,356
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 22,427 కి కేసులు తగ్గాయి. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.75 శాతానికి చేరింది. గత 24 గంటల్లో 2,531 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,75,588 కి పెరిగింది.
గత 24 గంటల్లో 1,938 కొత్త కేసులు నమోదయ్యయాయి.
గత 24 గంటల్లో మొత్తం 6,61,954 పరీక్షలు చేశారు. దేశవ్యాప్తంగా ఇప్పటివరకు 78.49 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.35 శాతం వద్ద, రోజువారీ పాజిటివిటీ రేటు 0.29 శాతం వద్ద ఉంది.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం రాష్ట్రాలకు ఇచ్చిన ఉచిత టీకా డోసులు 20 కోట్లు
రాష్ట్రాలు, కేంద్రపాలిత ప్రాంతాల దగ్గర 1.84 కోట్ల డోసులకు పైగా నిల్వ
వచ్చే 3 రోజుల్లో రాష్ట్రాలకు అందనున్న 51 లక్షల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్టాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 20 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి 14వ తేదీ వరకు 18,43,67,772 డోసులు ఉన్నట్టు ఈ ఉదయం 7 గంటల వరకు అందిన సమాచారాన్ని బట్టి తెలుస్తోంది.
రాష్ట్రాల దగ్గర ఇంకా 1.84 కోట్లకు పైగా  టీకా డోసులు పంపిణీకి అందుబాటులో ఉన్నాయి. కొన్ని చోట్ల లోటు కనబడుతున్నప్పటికీ అది ఎక్కువ వాడకం లేదా వృధాను చూపుతోంది. సాయుధ దళాలకిచ్చిన టీకాల సంఖ్యను సమన్వయం చేసుకోకపోవటం కూడా కనిపించింది.
పైగా, మరో 51 లక్షల  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
రసాయనాలు, ఎరువుల మంత్రిత్వ శాఖ
హెచ్యుఆర్ ఎల్ బరౌనీ ప్లాంట్లో యూరియా ఉత్పత్తి ప్రారంభం
హిందూస్థాన్ ఉర్వారక్, రసాయన్ లిమిటెడ్ కు చెందిన బరౌని ప్లాంటు యూరియా ఉత్పత్తిని ప్రారంభించింది. బరౌనిలో కొత్త అమ్మోనియా ప్లాంటును ఏర్పాటు చేయడం ద్వారా దేశం మరో మైలురాయిని అధిగమించింది. ఈ ప్లాంటులో నిన్న యూరియా ఉత్పత్తి ప్రారంభమైంది. గ్యాస్ ఆధారిత అత్యంత అధునాతన సాంకేతిక పరిజ్ఞానంతో ఏర్పాటుచేసిన ఈ బరౌని ప్లాంటు, గతంలో మూతపడిన ఫర్టిలైజర్ కార్పొరేషన్ ఆఫ్ ఇండియా లిమిటెడ్ , హిందూస్థాన్ ఫర్టిలైజర్స్ కార్పొరేషన్ లిమిటెడ్ ) యూనిట్లను పునరుద్ధరించేందుకు తీసుకున్న చర్యలలో భాగంగా చేపట్టారు. దేశంలో యూరియా రంగంలో స్వావలంబన సాధించేందుకు దీనిని చేపట్టారు.ఎఫ్సిఐఎల్, హెచ్ ఎఫ్సిఎల్ నుంచి గతంలో మూతపడిన యూనిట్లను పునరుద్ధరించడం ప్రస్తుత ప్రభుత్వం ముందున్న ప్రాధాన్యతా అంశం. దేశీయంగా యూరియా ఉత్పత్తిని పెంచడం ప్రభుత్వ లక్ష్యం. హిందూస్థాన్ ఊర్వారక్, రసాయన్ లిమిటెడ్ కుచెందిన బరౌని యూనిట్ను 8,387 కోట్ల రూపాయల వ్యయంతో పునరుద్ధరించి సంవత్సరానికి 12.7 లక్షల మెట్రిక్టన్నుల యూరియా ఉత్పత్తి సామర్ధ్యం తో యూరియాను ఉత్పత్తి చేయడానికి ప్రభుత్వం చర్యలు తీసుకుంది.
హెచ్యుఆర్ ఎల్ను కోల్ ఇండియా లిమిటెడ్ , ఎన్.టి.పి.సి లిమిడెట్ , ఇండియన్ ఆయిల్ కార్పొరేషన్  ల జాయింట్ వెంచర్గా 2016 జూన్ 15న ఏర్పడిది. ఎఫ్సిఐఎల్, హెచ్ఎఫ్ సిఎల్లు గోరఖ్పూర్, సింద్రి, బరౌని యూనిట్లను 25 ,000 కోట్ల రూపాయల అంచనా వ్యయంతో పునరుద్ధరించేందుకు చర్యలు తీసుకునే అధికారం కల్పించడం జరిగింది. హెచ్యుఆర్ ఎల్కు సంబంధించిన మూడు ప్లాంట్లు ప్రారంభమైతే ఏటా 38.1 లక్షల మెట్రిక్ టన్నుల దేశీయ యూరియా ఉత్పత్తికి వీలుకలుగుతుంది. ఇది ప్రధానమంత్రి శ్రీ నరేంద్ర మోదీ దార్శనికత అయిన ఆత్మనిర్భర్ ను యూరియా ఉత్పత్తి రంగంలో ఇండియా సాధించినట్టు అవుతుంది. ఇది దేశంలోనే అతిపెద్ద ఎరువుల కర్మాగారం. దీనికి ప్రధానమంత్రి నరేంద్ర మోదీ శంకుస్థాపన చేశారు. ఈ ప్రాజెక్టు దేశంలో రైతులకు ఎరువులను అందుబాటులోకి తేవడమే కాకుండా ఈ ప్రాంత ఆర్ధిక ప్రగతికి , రోడ్లు, రైల్వే, ఇతర పారిశ్రామిక అనుబంధ సదుపాయాల అభివృద్ధికి దేశ ఆహార భద్రతకు ఎంతగానో దోహదపడుతుంది.
హెచ్యుఆర్ ఎల్ప్లాంటులకు పలుప్రత్యేకతలు ఉన్నాయి. ఇందులో అత్యధునాతన బ్లాస్ట్ ప్రూఫ్ కంట్రోల్ రూమ్ ఉంది. ఇది డిస్ట్రిబ్యూటరీ కంట్రోల్ సిస్టమ్ , ఎమర్జెన్సీ షట్డౌన్ సిస్టమ్, పర్యావరణ పరిశీలక వ్యవస్థ కలిగి ఉంది. భారతదేశపు తొలి బుల్టెట్ప్రూఫ్ రబ్బర్డ్యామ్కలిగి ఉంది. ఇది గాలితో పనిచేస్తుంది. దీని పొడవు 65 మీటర్లు కాగా ఎత్తు 2 మీటర్లు. ఈ ప్లాంట్లలో వ్యర్థ జలాలను విడుదల చేసే పని లేదు. ఈ వ్యవస్థలను అత్యంత నైపుణ్యం కలిగిన వ్యక్తులు పనిచేయిస్తారు. ఈ పరిశ్రమ ప్రపంచంలోని అత్యుత్తమ సాంకేతిక పరిజ్ఞానాన్ని వినియోగిస్తుంది. ఇది ఉత్తరప్రదేశ్, బీహార్, జార్ఖండ్, మధ్యప్రదేశ్, పశ్చిమబెంగాల్, ఒడిషా రాష్ట్రాల యూరియా డిమాండ్ను తీరుస్తుంది. యూరియా సరఫరాతోపాటు ఈ ప్రాజెక్టు ఈ యూనిట్ చుట్టుపక్కల చిన్న, మధ్యతరహా పరిశ్రమలు అభివృద్దికావడానికి దోహదపడుతుంది. ఈ యూరియా యూనిట్హబ్ చుట్టుపక్కల చాలా వ్యాపార కార్యకలాపాలు ఊపందుకుంటాయి. ఇది ఉపాధి అవకాశాలను మరింత పెంపొందిస్తుంది. ఈ ప్లాంటు పనిచేయడం ప్రారంభించడంతో దేశం యూరియా తయారీ రంగంలో స్వయం సమృద్ధిని సాధిస్తుంది. ఇది విలువైన విదేశీ మారకద్రవ్యాన్ని ఆదా చేస్తుంది. దిగుమతులపై ఆధారపడడాన్ని తగ్గిస్తుంది. ఇది ఎరువుల రంగంలో ఆత్మనిర్భర్ భారత్ దిశగా గొప్ప ముందడుగుగా చెప్పుకోవచ్చు.హెచ్యుఆర్ ఎల్ గోరఖ్పూర్ ప్రాజెక్టు 2021 డిసెంబర్లోనే ప్రారంభమైంది. సింద్రి ప్లాంటు త్వరలోనే ప్రారంభం కానుంది.
హోం మంత్రిత్వ శాఖ
28వ వార్షికోత్సవం సందర్భంగా ఆర్ఏఎఫ్ సిబ్బంది, వారి కుటుంబాలను అభినందించిన కేంద్ర హోం మంత్రి శ్రీ అమిత్ షా శాంతిభద్రతల సవాళ్లను ఎదుర్కోవడంలో ఆర్ఏఎఫ్ తనను తాను నిరూపించుకుంది: అమిత్ షా
వివిధ మానవత కార్యక్రమాలు, యూఎన్ శాంతి పర్యవేక్షణ మిషన్లలో ఆర్ఏఎఫ్ చూపిన నిబద్ధత భారత్ను గర్వించేలా చేసింది: అమిత్ షా
ర్యాపిడ్ యాక్షన్ ఫోర్స్  28వ వార్షికోత్సవం సందర్భంగా కేంద్ర హోం మంత్రి శ్రీ అమిత్ షా శుభాకాంక్షలు తెలిపారు. ఈ మేరకు ఓ ట్వీట్ చేశారు. " ఆర్ఏఎఫ్ సిబ్బంది, వారి కుటుంబాలకు 28వ వార్షికోత్సవ అభినందనలు. శాంతిభద్రతలకు సంబంధించిన సవాళ్లను ఎదుర్కోవడంలో ఆర్ఏఎఫ్ తనను తాను నిరూపించుకుంది. వివిధ మానవత కార్యక్రమాలు, ఐక్యరాజ్యసమితి శాంతి పర్యవేక్షణ మిషన్లలో ఆర్ఏఎఫ్ చూపిన నిబద్ధత భారత్ను సగర్వంగా నిలిచేలా చేసింది" అని ట్వీట్లో పేర్కొన్నారు.
ఆర్ఏఎఫ్ ఒక ప్రత్యేక దళం. 1992 అక్టోబర్లో 10 బెటాలియన్లతో ఏర్పాటైంది. 2018 జనవరి 1వ తేదీన మరో 5 యూనిట్లు చేరాయి. ఎక్కడైనా అల్లర్లు, అల్లర్ల తరహా సంఘటనలు చెలరేగినప్పుడు పరిస్థితులను చక్కదిద్ది, సమాజంలోని అన్ని వర్గాల్లో విశ్వాసం నింపడానికి ఈ బృందాలు రంగంలోకి దిగుతాయి. దేశ అంతర్గత రక్షణను కూడా ఆర్ఏఎఫ్ చూస్తుంది.
మంత్రిమండలి
ప్రజారోగ్య కార్యక్రమాలు, పేషెంట్, క్లినికల్ కేర్, బోధన వ్యవస్థలను బలోపేతం చేసేందుకు, ఇంకా కేంద్ర ప్రభుత్వం మరియు కేంద్ర ప్రభుత్వ సంస్థలకు చెందిన బాగా అనుభవం ఉన్న వైద్యులను బోధన / రోగ చికిత్స సంబంధి / ప్రజారోగ్య కార్యక్రమ అమలు కార్యకలాపాలకు పంపేందుకు ఆమోదం తెలిపిన మంత్రివర్గం
ప్రజారోగ్య కార్యక్రమాలు, పేషెంట్, క్లినికల్ కేర్, బోధన వ్యవస్థలను బలోపేతం చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. కేంద్ర ప్రభుత్వ, కేంద్ర ప్రభుత్వ సంస్థలకు చెందిన బాగా అనుభవం ఉన్న వైద్యులను బోధన / రోగ చికిత్స సంబంధి / ప్రజారోగ్య కార్యక్రమ అమలు కార్యకలాపాలకు పంపేందుకు ఆమోదం తెలిపింది.
కేంద్ర ఆరోగ్య సేవ , ఇతర మంత్రిత్వ శాఖలు, విభాగాలు, కేంద్ర ప్రభుత్వ వ్యవస్థలకు చెందిన వైద్యులకు 62 సంవత్సరాలు వచ్చిన తరువాత ప్రత్యేకించి వారి రంగానికి సంబంధించిన రోగ చికిత్స సంబంధి నైపుణ్యాల రంగంలో ప్రత్యేకించి పనిచేయడానికి ఈ అనుమతి వీలు కల్పిస్తుంది. ఈ నిర్ణయాన్ని సమర్థంగా అమలు చేయడంలో ఎదురైన ఇబ్బందులను తొలగించేందుకు గాను 2016 జూన్ 15వ తేదీ న తీసుకున్న కేంద్ర మంత్రివర్గ నిర్ణయాన్ని సవరించడం ద్వారా దీనిని అమలు చేస్తారు.
ప్రధాన ప్రభావం :
దీనివల్ల సామర్ధ్యాల నిర్మాణంతో పాటు, కేంద్ర ప్రభుత్వ వైద్యులకు సంబంధించి నాయకత్వ అభివృద్ధికి వీలు కలుగుతుంది. అలాగే మరింత అనుభవం ఉన్న వైద్యులు వైద్య విద్యకు, రోగ చికిత్స సంబంధి, రోగుల సంరక్షణ సంబంధి సేవలకు, జాతీయ ఆరోగ్య కార్యక్రమాల అమలుకు అందుబాటులోకి వస్తారు.
ప్రయోజనం పొందే వారు :
ఈ నిర్ణయం వల్ల మరింత అనుభవం ఉన్న వైద్యులు పేషెంట్, క్లినికల్ కేర్ కు, వైద్యవిద్యా బోధన కార్యకలాపాలకు, జాతీయ ఆరోగ్య కార్యక్రమాల అమలుకు అందుబాటులోకి వస్తారు. ఇది మొత్తంగా సమాజానికి ఎంతో ప్రయోజనకరం కానుంది. ఈ ప్రతిపాదన ఫలితాలు దేశవ్యాప్తంగా అట్టడుగుస్థాయివరకు విస్తరించనున్నాయి.
పూర్వరంగం :
వైద్యుల లోటు, కేంద్ర ఆరోగ్య సేవ లో తక్కువ మంది చేరుతుండడం, ఎక్కువ మంది వెళ్లిపోతుండడం వంటి సమస్యలను ఎదుర్కొనేందుకు కేంద్ర మంత్రివర్గం 2016 జూన్ 15వ తేదీ నాడు నిర్వహించిన సమావేశంలో కేంద్ర ఆరోగ్య సేవల వైద్యుల ఉద్యోగవిరమణ వయస్సు ను 65 సంవత్సరాలకు పెంచింది. ఆ తరువాత 2017 సెప్టెంబర్ 27వ తేదీన జరిగిన కేంద్ర మంత్రివర్గ సమావేశంలో వివిధ మంత్రిత్వ శాఖలు, భారతీయ రైల్వేలు, ఆయుష్, కేంద్ర విశ్వవిద్యాలయాలు, ఎన్టి లతో సహా వివిధ విభాగాలలో పనిచేస్తున్న వైద్యుల పదవీ విరమణ వయస్సు ను 65 సంవత్సరాలకు పెంచింది. అయితే 62 సంవత్సరాలు పైబడిన సీనియర్ వైద్యుల సేవలను కీలక వైద్య వృత్తి కి అంటే క్లినికల్, పేషెంట్ కేర్, వైద్య కళాశాలల్లో బోధన, ఆరోగ్య కార్యక్రమాలు, ప్రజారోగ్య కార్యక్రమాల అమలు , వాటి విధులలో పాలుపంచుకునేలా చేయాల్సిన అవసరం ఉందని ప్రభుత్వం భావించింది.
(
మంత్రిమండలి
పది ఇన్-ఆర్బిట్ కమ్యూనికేశన్ శాటిలైట్స్ను భారత ప్రభుత్వం నుంచి మెసర్స్ న్యూ స్పేస్ ఇండియా లిమిటెడ్  కుబదలాయించేందుకు ఆమోదం తెలిపిన మంత్రిమండలి
పది ఇన్- ఆర్బిట్ కమ్యూనికేశన్ శాటిలైట్స్ ను భారత ప్రభుత్వం  నుంచి అంతరిక్ష విభాగం యొక్క పరిపాలన సంబంధి నియంత్రణ లో ఉన్న భారత ప్రభుత్వ పూర్తి యాజమాన్యం లోని సార్వజనిక రంగ వాణిజ్య సంస్థ అయిన మెసర్స్ న్యూ స్పేస్ ఇండియా లిమిటెడ్  కు బదలాయించేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది.
ఎన్ఎస్ఐఎల్ యొక్క అధీకృత వాటా మూలధనాన్ని 1000 కోట్ల రూపాయల నుంచి 7500 కోట్ల రూపాయల కు పెంచడాని కి కూడా కేంద్ర మంత్రిమండలి ఆమోదం తెలిపింది.
ఈ ఆస్తుల ను ఎన్ఎస్ఐఎల్ కు బదిలీ చేయడం ద్వారా మూలధనం అధిక స్థాయి లో అవసరపడే ప్రాజెక్టులు/కార్యక్రమాల ను సాకారం చేసేందుకు కంపెనీ కి అపేక్షిత ఆర్థిక స్వతంత్ర ప్రతిపత్తి ని సమకూర్చడం తో పాటు ఆర్థిక వ్యవస్థ లోని ఇతర రంగాల కు సాంకేతిక సమర్ధన ను మరియు భారీ ఎత్తున ఉద్యోగ అవకాశాల ను కల్పించడాని కి వీలు పడుతుంది. తాజా ఆమోదం అంతరిక్ష రంగం లో దేశీయం గా ఆర్థిక కార్యకలాపాల ను పెంపొందింప చేసి, ప్రపంచ అంతరిక్ష బజారు లో భారతదేశం యొక్క వాటా ను అధికం చేయగలదన్న అంచనా ఉంది.
అంతరిక్ష రంగం లోని సంస్కరణ లు ఎన్ఎస్ఐఎల్ కు సమగ్ర వాణిజ్య సంబంధి అంతరిక్ష కార్యకలాపాల ను మొదలుపెట్టడం తో పాటు ఒక పూర్తి స్థాయి శాటిలైట్ ఆపరేటర్ గా పని చేసే అధికారాలను దఖలుపరచాయి. సింగిల్ విండో ఆపరేటర్ వలె పని చేస్తున్న ఎన్ఎస్ఐఎల్ అంతరిక్ష రంగం లో వ్యాపార సౌలభ్యాని కి కూడాను తోడ్పడుతుంది. ఎన్ఎస్ఐఎల్ బోర్డు కు ఇక మార్కెట్ స్థితిగతుల కు అనుగుణం గా మరియు శాటిలైట్ కమ్యూనికేశన్ సెక్టరు లో చోటు చేసుకొనే ప్రపంచ వ్యాప్త ధోరణుల కు అనుగుణం గా ట్రాన్స్ పాండర్స్ ధర ను నిర్ధారించే అధికారం ప్రాప్తిస్తుంది. ఎన్ఎస్ఐఎల్ కు తన సంస్థ యొక్క అంతర్గ విధానాలు మరియు మార్గదర్శక సూత్రాల కు అనుగుణం గా కెపాసిటీ ని కేటాయించడం తో పాటు గా కెపాసిటీ ని ఇవ్వజూపేందుకు కూడా అధికారం లభించింది.
ప్రధాన మంత్రి కార్యాలయం
‘లైఫ్ మూవ్ మెంట్’ అనే ఒక ప్రపంచ కార్యక్రమాన్ని జూన్ 5 న ప్రారంభించనున్న ప్రధాన మంత్రి
ఈప్రారంభం ద్వారా పర్యావరణం పట్ల అవగాహన ఉన్న జీవన శైలి ని అనుసరించడం కోసం ఆలోచనలను ఆహ్వానించే క్రమం లో ‘లైఫ్ గ్లోబల్ కాల్ ఫార్ పేపర్స్’ ను కూడా మొదలుపెట్టడంజరుగుతుంది
‘లైఫ్’అనే ఆలోచన ను గ్లాస్ గో లో సిఒపి26 జరిగిన సందర్భం లో ప్రధాన మంత్రి పరిచయం చేశారు
ఇది‘గంభీరమైన ఆలోచన కు తావు ఇవ్వని విధ్వంసకారి వినియోగాని’ కంటే ‘ఆచి తూచి ఆలోచనచేసి, ఉద్దేశ్యపూర్వక ఉపయోగం’ పై శ్రద్ధ వహిస్తుంది
ప్రధాన మంత్రి శ్రీ నరేంద్ర మోదీ 2022 జూన్ 5వ తేదీ న సాయంత్రం 6 గంటల వేళ కు వీడియో కాన్ఫరెన్స్ మాధ్యమం ద్వారా ప్రపంచ కార్యక్రమం ‘‘పర్యావరణం కోసం జీవనశైలి ఉద్యమం’’  ను ప్రారంభించనున్నారు. ఈ ప్రారంభం ‘లైఫ్ గ్లోబల్ కాల్ ఫార్ పేపర్స్’ ను కూడా ఆరంభించనుంది. దేని ద్వారా అయితే ప్రపంచం అంతటా వ్యక్తులు, సముదాయాలు మరియు సంస్థల కు పర్యావరణ చైతన్య సహిత జీవన శైలి ని అనుసరించడం కోసం ప్రభావితం చేయడం మరియు వారిని కోరే క్రమం లో విద్య రంగ ప్రముఖులు, విశ్వవిద్యాలయాలు మరియు పరిశోధన సంస్థల వంటి వాటి ఆలోచనల ను, సలహాల ను ఆహ్వానిస్తుంది. ప్రధాన మంత్రి కార్యక్రమం సందర్భం లో ముఖ్యోపన్యాసం కూడా చేయనున్నారు.
ఈ కార్యక్రమం లో పాలుపంచుకొనే వారి లో బిల్ & మెలిండా గేట్స్ ఫౌండేశన్ కో- చైర్ మన్ శ్రీ బిల్ గేట్స్, క్లైమేట్ ఇకానామిస్ట్ లార్డ్ నికొలస్ స్టర్న్, నజ్ థియరి రచయిత ప్రొఫెసర్ కేస్ సన్ స్టీన్, వరల్డ్ రిసోర్సెజ్ ఇంస్టిట్యూట్ సిఇఒ మరియు ప్రెసిడెంట్ శ్రీ అనిరుద్ధ దాస్ గుప్త, యుఎన్ఇపి గ్లోబల్ హెడ్ ఇంగర్ ఎండర్ సన్ గారు, యుఎన్ డిపి గ్లోబల్ హెడ్ శ్రీ అచిమ్ స్టేనర్, ప్రపంచ బ్యాంకు ప్రెసిడెంటు శ్రీ డేవిడ్ మల్ పాస్ తదితర ప్రముఖులు ఉంటారు.
లైఫ్ స్థాపన తాలూకు ఆలోచన ను ప్రధాన మంత్రి కిందటి సంవత్సరం లో గ్లాస్ గో లో 26వ యునైటెడ్ నేశన్స్ క్లైమేట్ చేంజ్ కాన్ఫరెన్స్ ఆఫ్ పార్టీజ్  జరిగిన సందర్భం లో పరిచయం చేశారు. ఈ ఆలోచన పర్యావరణం పట్ల అవగాహన కలిగిన జీవన శైలి ని ప్రోత్సహిస్తుంది; అటువంటి జీవన శైలి ‘గంభీరమైన ఆలోచన కు తావు ఇవ్వక వినాశకారి వినియోగాని’ కంటే ‘ఆచి తూచి ఆలోచన చేసి ఉద్దేశ్యపూర్వక వినియోగం’ పై శ్రద్ధ వహిస్తుంది.
ప్రధాన మంత్రి కార్యాలయం
జాలియాంవాలా బాగ్ లో 1919వ సంవత్సరం లో ఇదే రోజు న అమరులైన వారికి శ్రద్ధాంజలిఘటించిన ప్రధాన మంత్రి
జాలియాంవాలా బాగ్ లో 1919వ సంవత్సరం లో ఇదే రోజు న ప్రాణ సమర్పణం చేసిన వారి కి ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు. జాలియాంవాలా బాగ్ స్మారక భవన సముదాయాన్ని పునర్ నవీకరించిన అనంతరం కిందటి సంవత్సరం లో ఆ స్మారకాన్ని ప్రారంభించిన కార్యక్రమం లో తాను చేసిన ప్రసంగాన్ని కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘జాలియాంవాలా బాగ్ లో 1919వ సంవత్సరం ఇదే రోజు న ప్రాణ సమర్పణం చేసిన వారి కి వందనాలు. వారి అసాధారణమైనటువంటి సాహసం మరియు బలిదానం రాబోయే తరాల కు ప్రేరణ ను అందిస్తూనే ఉంటుంది. గడచిన సంవత్సరం లో జాలియాంవాలా బాగ్ స్మారక భవన సముదాయాన్ని పునర్ నవీకరించిన తరువాత ఆ స్మారకాన్ని ప్రారంభించిన సమయం లో నేను ఇచ్చిన ఉపన్యాసాన్ని శేర్ చేస్తున్నాను https://t.co/zjqdqoD0q2 ’’ అని పేర్కొన్నారు.
నీతి ఆయోగ్
ఇంక్యుబేషన్ సెంటర్ల ఏర్పాటుకు దరఖాస్తులు ఆహ్వానించిన అటల్ ఇన్నోవేషన్ మిషన్
అటల్ ఇంక్యుబేషన్ సెంటర్  మరియు అటల్ కమ్యూనిటీ ఇన్నోవేషన్ సెంటర్  ఏర్పాటు చేయడం కోసం అటల్ ఇన్నోవేషన్ మిషన్ , నీతి ఆయోగ్ ఈరోజు దరఖాస్తులు ఆహ్వానించాయి. అటల్ ఇంక్యుబేషన్ సెంటర్  మరియు అటల్ కమ్యూనిటీ ఇన్నోవేషన్ సెంటర్  ఏర్పాటును అటల్ ఇన్నోవేషన్ మిషన్ , నీతి ఆయోగ్ తమ ప్రధాన కార్యక్రమంగా అమలు చేస్తున్నాయి. ఇంక్యుబేటర్ల ప్రస్తుత పర్యావరణ వ్యవస్థను విస్తరించేందుకు మరియు వాటికి ప్రపంచ స్థాయి ప్రమాణాలు కల్పించి ఉత్తమ విధానాలను అమలు చేయాలన్న లక్ష్యంతో దరఖాస్తులు ఆహ్వానించారు.
ప్రపంచ స్థాయి ప్రమాణాలు కలిగిన సంస్థలను స్థాపించేందుకు దేశంలో ఔత్సాహిక పారిశ్రామికవేత్తలకు సహకారం అందించే విధంగా దేశంలో ఇన్నోవేషన్ పర్యావరణ అభివృద్ధికి అవసరరమైన సహాయ సహకారాలను ఈ రెండు కార్యక్రమాలు అందిస్తాయి.
భారతదేశంలో ఆవిష్కరణలు, వ్యవస్థాపక రంగంలో అవసరమైన సహాయ సహకారం అందించి అంకుర సంస్థలు  మరియు వ్యవస్థాపకులకు ఆవిష్కరణ మరియు వ్యవస్థాపక స్ఫూర్తిని పెంపొందించడానికి అటల్ ఇన్నోవేషన్ మిషన్ , నీతి ఆయోగ్ ప్రాధాన్యతా కార్యక్రమంగా అటల్ ఇంక్యుబేషన్ సెంటర్ కార్యక్రమాన్ని అమలు చేస్తున్నాయి. ప్రతి ఏడాది ఒక అటల్ ఇంక్యుబేషన్ సెంటర్ కు అయిదు సంవత్సరాల వ్యవధిలో 10 కోట్ల రూపాయల వరకు గ్రాంట్గా సహకారం అందుతుంది. 18 రాష్ట్రాలు మరియు 3 కేంద్రపాలిత ప్రాంతాలలో 2016 నుంచి ఇంతవరకు 68 అటల్ ఇంక్యుబేషన్ సెంటర్లను అటల్ ఇన్నోవేషన్ మిషన్ స్థాపించింది. వీటి ద్వారా 2700 కంటే ఎక్కువ స్టార్టప్లకు సహకారం లభించింది.
దేశంలో ఇంతవరకు ప్రాధాన్యతను నోచుకోని, తగినంత ప్రాధాన్యత లభించని ప్రాంతాల్లో అంకుర సంస్థలు  ఆవిష్కరణ కార్యక్రమానికి అవసరమైన అనువైన పరిస్థితిని అభివృద్ధి చేయాలన్న లక్ష్యంతో అటల్ కమ్యూనిటీ ఇన్నోవేషన్ సెంటర్ కార్యక్రమం అమలు జరుగుతున్నది. ప్రతి అటల్ కమ్యూనిటీ ఇన్నోవేషన్ సెంటర్ కు 5 సంవత్సరాల వ్యవధిలో 2.5 కోట్ల రూపాయల వరకు గ్రాంట్గా సహకారం అందుతుంది. దేశవ్యాప్తంగా 14 అటల్ కమ్యూనిటీ ఇన్నోవేషన్ సెంటర్లను అటల్ ఇన్నోవేషన్ మిషన్ ఏర్పాటు చేసింది.
దేశ స్టార్టప్ మరియు వ్యవస్థాపకత పర్యావరణ వ్యవస్థను సుసంపన్నం చేయడంలో అటల్ ఇంక్యుబేషన్ సెంటర్  మరియు అటల్ కమ్యూనిటీ ఇన్నోవేషన్ సెంటర్  కీలక పాత్ర పోషిస్తాయి ఆత్మనిర్భర్ భారత్ సాధన కోసం రెండు కార్యక్రమాలు ఉపయోగపడతాయి.
దరఖాస్తుల ఆహ్వానించిన సందర్భంగా మాట్లాడిన నీతి ఆయోగ్ సీఈఓ దేశాభివృద్ధిలో ఆవిష్కరణలు కీలక పాత్ర పోషిస్తాయని అన్నారు. సామాజిక వ్యవస్థాపకతతో కలిసి ఆవిష్కరణ రంగం ముందుకు సాగాల్సి ఉంటుందని అన్నారు. భారతదేశం కోసం ఆవిష్కరణలు మరియు భారతదేశం నుంచి ఆవిష్కరణలు చేయడం ద్వారా దేశం సవాళ్లను ఎదుర్కోవాలంటూ ప్రధాన మంత్రి ఇచ్చిన పిలుపును ఆయన ఈ సందర్భంగా ప్రస్తావించారు.
నీతి ఆయోగ్, అటల్ ఇన్నోవేషన్ మిషన్ డైరెక్టర్ డాక్టర్ చింతన్ వైష్ణవ్ మాట్లాడుతూ ఒక దేశంగా 5 ట్రిలియన్ ఆర్థిక వ్యవస్థగా అభివృద్ధి సాధించేందుకు స్టార్టప్ వ్యవస్థ నుంచి ప్రోత్సాహం, సహకారం అవసరం ఉంటాయని అన్నారు. అటల్ ఇన్నోవేషన్ మిషన్లో ఈ అంశలకు ప్రాధాన్యత ఇస్తున్నామని తెలిపారు. ఆర్థిక వ్యవస్థలో అన్ని రంగాలకు తగిన స్థానం లభిస్తుందని అన్నారు. దీనివల్ల సమగ్ర అభివృద్ధి సాధ్యమవుతుందని పేర్కొన్నారు.
అటల్ ఇంక్యుబేషన్ సెంటర్ కోసం https://aimapp2.aim.gov. in/aic2022/లో దరఖాస్తు చేసుకోవచ్చు
అటల్ కమ్యూనిటీ ఇన్నోవేషన్ సెంటర్ కోసం https://acic.aim.gov.in/ acic-application/ లో దరఖాస్తు చేసుకోవచ్చు.
ఆర్థిక మంత్రిత్వ శాఖ
ఆధార్, ఇతర నిర్ధిష్ట కాలపరిమితుల ఆఖరు తేదీల పొడిగింపు
కోవిడ్ -19 మహమ్మారి పరిస్థితులను దృష్టిలో ఉంచుకుని వివిధ పన్ను, బినామీ చట్టాల కింద నిర్దేశించిన కొన్ని కాల పరిమితులను టాక్సేషన్, ఇతర చట్టాలు  చట్టం, 2020 కింద పొడిగించి, తదుపరి ఈ చట్టం కింద నోటిఫికేషన్లను జారీ చేయడం జరిగింది.
ఆదాయపు పన్ను చట్టం, 1961  కింద ఆధార్ ను పాన్తో అనుసంధానం చేసేందుకు ఆధార్ సంఖ్యను తెలియచేయడానికి గడువు 31 మార్చి, 2021..కాగా, కోవిడ్ -19 మహమ్మారి నేపథ్యంలో ఆధార్ సంఖ్యను తెలియచేసేందుకు ఆఖరు తేదీని పొడిగించవలసిందిగా పన్ను చెల్లింపుదారుల నుంచి వినతులను ఆదాయపు పన్ను శాఖ అందుకుంది. పన్ను చెల్లింపుదారులు ఎదుర్కొంటున్న సమస్యలను దృష్టిలో ఉంచుకుని, కేంద్రప్రభుత్వం బుధవారం నాడు ఆధార్ సంఖ్యను తెలియజేసి, దానిని పాన్ తో అనుసంధానం చేసే తేదీని 30 జూన్, 2021వరకు పొడిగిస్తూ నోటిఫికేషన్ ను జారీ చేసింది.
ఈ నోటిఫికేషన్ లోనే చట్టంలోని 148 సెక్షన్ కింద నోటీసులు జారీ చేసే కాలపరిమితిని, వివాదాల పరిష్కార ప్యానెల్  ఆదేశాలతో జారీ చేసిన తదుపరి ఉత్తర్వులను, ఈక్వలైజేషన్ లెవీ స్టేట్ మెంట్ల ప్రాసెసింగ్ ను కూడా30 ఏప్రిల్, 2021 వరకు పొడిగించింది.